જ્યારે બીઆરટીએસમાં સવારે પહેલી પાળીમાં રાબેતા મુજબ ૨૩૦ બસ દોડતી કરાઈ હતી. જોકે દલિતોએ કાંકરિયાથી ખોડિયારનગર સુધીનાે રૂટ, રખિયાલ તેમજ ભુલાભાઈપાર્ક અને મંગલપાર્ક ખાતે રસ્તાે રોકતા બીઆરટીએસની આશરે ૧૦૦ બસ પ્રભાવિત થઈ હતી. તંત્ર દ્વારા ખોડિયારનગરથી કાંકરિયા સુધીના રૂટને બંધ કરી દેવાયો હતો. દરમિયાન એએમટીએસના ચેરમેન ચંદ્રપ્રકાશ દવે જણાવે છે કે આજના બંધના એલાનના પગલે સ્થિતિ મુજબ જે જે બસને ડાઈવર્ટ કરીને પણ બસ સેવા ચાલુ રાખવાની તંત્રને તાકીદ કરાઈ છે. જ્યારે બીઆરટીએસના જનરલ મેનેજર દીપક ત્રિવેદી કહે છે કે સંજોગો અનુસાર શટલ સર્વિસ શરૂ કરીને પણ ઉતારુઓને બીઆરટીએસ બસનો લાભ અપાશે.